Kultalinnassa tulee ikävä isää, äitiä ja Mirriä
Kun leikkineet on lapset kylliksensä,
 niin hymyhyn käy kuninkaan jo suu;
 hän kysyy: »Onko teillä hauskaa ollut?»
 Ja lapset vastaa: »Juu.»

 Kuningas näyttää heille kultatarhat,
 siell’ omenoita kasvaa kultapuu.
 Hän kysyy: »Onko kauniit nämä tarhat?»
 Ja lapset vastaa: »Juu.»

 Ja puistikossa kultapillit soivat,
 ja kaiku kaukaa vastaa: tuu ja tuu.
 Kuningas kysyy: »Onko sävel kaunis?»
 Ja lapset vastaa: »Juu.»

 Kuningas kysyy: »Ettekös te jäisi
 nyt sinipiioiksi tään puistikon?»
 Vaan lapset vastaa: »Ikävöimme kotiin,
 miss’ isä, äiti, mirri on.»

 Kuningas kysyy: »Onkos kotonanne
 näin komeaa ja ylväst’, ihanaa».
 Vaan lapset vastaa: »Meill’ on pieni saari,
 ja siin’ on kuusitoista pihlajaa.»